b"\n_START_ARTICLE_\nAdelaide Bishop\n_START_SECTION_\nPrimers anys: 1928\xe2\x80\x931948\n_START_PARAGRAPH_\nNascuda a la ciutat de Nova York, Adelaide Bishop va comen\xc3\xa7ar els seus estudis de cant quan era encara una adolescent, amb diversos professors, incloent-hi Paul Breisach, Louis Polanski, Rose Landver i tamb\xc3\xa9 va anar al Taller d'\xc3\x92pera Rossini del tenor Luigi Rossini (1898-1982, nebot-besn\xc3\xa9t del compositor Gioacchino Rossini). Va fer el seu debut a Broadway als 15 any, fent de Fritzi en la reestrena de 1943 de Blossom Time, un musical que va tenir en aquella reestrena un total de 43 representacions. Va retornar a Broadway en 1945 fent de Betty Ellis en el musical The Girl From Nantucket amb Jane Kean com a Dodey Ellis i Helen Raymond com a Keziah Getchel._NEWLINE_El 24 d'octubre de 1946, Adelaide Bishop va fer el seu debut d'\xc3\xb2pera professional com a Blonde a l'\xc3\xb2pera Die Entf\xc3\xbchrung aus dem Serail (El rapte en el serrall) de Mozart amb American Opera Company, a l'Academy of Music de Filad\xc3\xa8lfia. El desembre seg\xc3\xbcent va retornar a Broadway per a fer de Gretchen en la reestrena de The Red Mill de Victor Herbert, quan la producci\xc3\xb3 va arribar al Shubert Theatre procedent del Richard Rodgers Theatre del carrer 46\xc3\xa8. En gener de 1948, Bishop va retornar a Filad\xc3\xa8lfia per a interpretar la Letitia de The Old Maid and the Thief de Gian Carlo Menotti. El compositor va assistir a una de les representacions i va quedar tant impressionat amb Bishop que va contactar Laszlo Halasz, director de la New York City Opera (NYCO), i li va suggerir que la contract\xc3\xa9s. Aquest va ser el punt de partida Aix\xc3\xb2 de l'oferta de contracte amb la NYCO i del seu debut amb la companyia fent la Gilda de l'\xc3\xb2pera Rigoletto de Verdi, el dia 18 d'abril de 1948.\n_START_SECTION_\nEls anys de la NYCO: 1948\xe2\x80\x931960\n_START_PARAGRAPH_\nDespr\xc3\xa9s d'aix\xc3\xb2 la carrera de Bishop es va orientar cap a l'\xc3\xb2pera, decididament lluny del teatre musical. Fins i tot les seves dues restants interpretacions a Broadway van ser en produccions d'\xc3\xb2pera: el paper de Lucia en l'estrena en els EUA de The Rape of Lucretia de Benjamin Britten (1948), al Ziegfeld Theatre, i Adele de Die Fledermausde Johann Strauss fill (1954), amb la Companyia d'Opereta de la Ciutat de Nova York. Va esdevenir r\xc3\xa0pidament una de les favorites del NYCO a finals de la d\xc3\xa8cada del 1940 i va anar representar molt papers de soprano l\xc3\xadrica amb la companyia durant la d\xc3\xa8cada del 1950, incloent-hi The Stepdaughter (la fillastra) en l'estrena mundial de  Six Characters in Search of an Author d'Hugo Weisgall (1959) i Mary Stone en l'estrena a Nova York de The Devil and Daniel Webster de Douglas Moore (1959). Entre les moltes representacions seves amb la NYCO s'inclouen Gretel en  H\xc3\xa4nsel und Gretel de Humperdinck, Li\xc3\xb9 en Turandot de Puccini, Musetta en La boh\xc3\xa8me del mateix autor, Norina en  Don Pasquale de Donizetti, Olympia en Les contes d'Hoffmann d'Offenbach, Sophie en Der Rosenkavalier de Richard Strauss i Susanna en Le nozze di Figaro de Mozart._NEWLINE_Malgrat actuar principalment amb la NYCO, Bishop va actuar ocasionalment amb altres companyies. En 1949 va cantar Gilda de Rigoletto amb la Philadelphia La Scala Opera Company amb Cesare Bardelli fent de Rigoletto, Rudolf Petrak com el Duc de Mantua i dirigint Giuseppe Bamboschek. Aquell any mateix va fer la seva primera aparici\xc3\xb3 a la Central City Opera de Colorado fent d'Adele, i m\xc3\xa9s tard va tornar-hi per cantar dues \xc3\xb2peres de Gounod: Juliet en Rom\xc3\xa9o et Juliette (1951) i Marguerite en Faust (1954). En 1950 va fer d'Adele en un enregistrament televisiu de Dau Fledermaus amb la NBC Opera Theatre. En 1951 va fer la seva primera aparici\xc3\xb3 amb la New Orleans Opera com Susanna, sent la Comtessa Frances Yeend i Cherubino Frances Bible, retornant temps despr\xc3\xa9s, en 1953, per fer Kathie a The Student Prince de Sigmund Romberg amb Brian Sullivan com Karl. Va interpretar Estelle en l'estrena de la versi\xc3\xb3n orquestrada de The Stronger de Weisgall l'agost 1955 pel F\xc3\xb2rum de Compositors de la Universitat de Col\xc3\xbambia. Aquesta interpretaci\xc3\xb3 de 1955 amb l'Orquestra de Cambra de Col\xc3\xbambia va ser enregistrada._NEWLINE_El 1956, Bishop va cantar de nou Lucia, amb Jon Vickers i Regina Resnik en el reconegut Festival de Stratford de Canad\xc3\xa0. En 1956, un altre cop amb la companyia NBC Opera Theatre, va interpretar Papagena en una versi\xc3\xb3 en llengua anglesa de La flauta m\xc3\xa0gica de Mozart, amb Leontyne Price fent de Pamina, en una transmissi\xc3\xb3 experimental de televisi\xc3\xb3 en color. En 1957 va retornar a la NBC per apar\xc3\xa8ixer en l'\xc3\xb2pera de Stanley Hollingsworth  La Grande Breteche. Va fer la Reina Popotte en l'estrena als EUA de  Le Voyage dans la Lune d'Offenbach en 1958, la qual fou tamb\xc3\xa9 la primera producci\xc3\xb3 amb muntatge de la companyia de Sarah Caldwell  de l'Opera Company of Boston. La producci\xc3\xb3 va ser tan b\xc3\xa9 rebuda que la companyia va ser convidada a presentar l'\xc3\xb2pera en el jard\xc3\xad de la Casa Blanca en una actuaci\xc3\xb3 a la qual va assistir el president Dwight D. Eisenhower. Va retornar a Boston la temporada seg\xc3\xbcent per a la producci\xc3\xb3 de The Beggar's Opera._NEWLINE_De tots els papers que va representar, el m\xc3\xa9s recordat \xc3\xa9s del paper principal en l'estrena mundial de Griffelkin de Lukas Foss, el qual va ser escrit per a la televisi\xc3\xb3. Fet per la NBC Opera Theatre, la primera representaci\xc3\xb3 en la NBC en 1955 va ser vista per una audi\xc3\xa8ncia estimada d'un mili\xc3\xb3 de persones.\n_START_SECTION_\nDirectora d'\xc3\xb2pera i professora de cant\n_START_PARAGRAPH_\nBishop va comen\xc3\xa7ar a finals de la d\xc3\xa8cada del 1950 a treballar activament com a directora d'escena, jutge de concursos i professora de cant. Com a directora d'escena va treballar en produccions de moltes companyies d'arreu els EUA. Les \xc3\xb2peres que va escenificar mostren una gamma molt ampla de repertori, incloent-hi obres est\xc3\xa0ndards com La traviata i El barber de Sevilla, per\xc3\xb2 tamb\xc3\xa9 obres estatunidenques del segle XX, com Summer and Smoke, The Crucible, i The Medium, per anomenar nom\xc3\xa9s unes poques. En 1968 Bishop va escenificar l'estrena mundial de Twelfth Night de David Amram al Lake George Opera._NEWLINE_Com a educadora, Bishop va treballar en les facultats de m\xc3\xbasica de la Universitat Carnegie Mellon i en la Nova Escola de M\xc3\xbasica de la Universitat Mannes, \xc2\xa0 ensenyant cant i dirigint produccions d'\xc3\xb2pera de estudiants. Durant catorze anys va dirigir el departament d'\xc3\xb2pera de la Universitat de Boston (1970\xe2\x80\x931984) i va dirigir el departament d'\xc3\xb2pera i la direcci\xc3\xb3 art\xc3\xadstica del teatre d'\xc3\xb2pera de l'Hartt School (1982\xe2\x80\x931993). Va treballar tamb\xc3\xa9 com a director art\xc3\xadstic de la Wolf Trap Opera, un programa de formaci\xc3\xb3 estiuenc d'\xc3\xb2pera per cantants joves.\n_START_SECTION_\nVida personal\n_START_PARAGRAPH_\nBishop es va casar dues vegades, la primera amb Eugene Deatrick i la segona amb Bertram Schur. Va tenir nom\xc3\xa9s un fill, Peyton Deatrick Schur, i un n\xc3\xa9t, Kyle Schur._NEWLINE_Va morir en un accident de cotxe en Sarasota, Florida, a nom\xc3\xa9s tres dies del seu vuitant\xc3\xa8 aniversari."